CELEX: 32016R1226
Language: el
Date: 2016-05-04 00:00:00
Title: Κατ' εξουσιοδότηση κανονισμός (ΕΕ) 2016/1226 της Επιτροπής, της 4ης Μαΐου 2016, για την τροποποίηση του παραρτήματος IX του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις προαιρετικές αποκλειστικές ενδείξεις για το ελαιόλαδο

28.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 202/5
            
         ΚΑΤ' ΕΞΟΥΣΙΟΔΌΤΗΣΗ ΚΑΝΟΝΙΣΜΌΣ (ΕΕ) 2016/1226 ΤΗΣ ΕΠΙΤΡΟΠΉΣ
   της 4ης Μαΐου 2016
   για την τροποποίηση του παραρτήματος IX του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου όσον αφορά τις προαιρετικές αποκλειστικές ενδείξεις για το ελαιόλαδο
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 86,
   Εκτιμώντας τα ακόλουθα:
   
               (1)
            
            
               Ο κανονισμός (ΕΟΚ) αριθ. 2568/91 (2) της Επιτροπής προσδιορίζει τα φυσικά, χημικά και οργανοληπτικά χαρακτηριστικά των ελαιολάδων και των πυρηνελαίων καθώς και τις μεθόδους αξιολόγησης των χαρακτηριστικών αυτών. Οι εν λόγω μέθοδοι και οι οριακές τιμές για τα χαρακτηριστικά των ελαιολάδων επικαιροποιούνται τακτικά προκειμένου να λαμβάνουν υπόψη τις επιστημονικές και τεχνικές εξελίξεις σε συμφωνία με το έργο που επιτελείται στο πλαίσιο του Διεθνούς Συμβουλίου Ελαιοκομίας (IOC).
            
         
               (2)
            
            
               Στις 26 Νοεμβρίου 2015, το Διεθνές Συμβούλιο Ελαιοκομίας ενέκρινε νέα μέθοδο οργανοληπτικής αξιολόγησης για τα παρθένα ελαιόλαδα που τροποποιεί την προαιρετική ορολογία για την επισήμανση.
            
         
               (3)
            
            
               Οι προαιρετικές αποκλειστικές ενδείξεις καθορίζονται στο παράρτημα IX του κανονισμού (ΕΕ) αριθ. 1308/2013.
            
         
               (4)
            
            
               Κατά συνέπεια, το παράρτημα IX του κανονισμού (ΕΕ) αριθ. 1308/2013 θα πρέπει να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα IX του κανονισμού (ΕΕ) αριθ. 1308/2013 αντικαθίσταται από το κείμενο του παραρτήματος του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 4 Μαΐου 2016.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 347 της 20.12.2013, σ. 671.
   
      (2)  Κανονισμός (ΕΟΚ) αριθ. 2568/91 της Επιτροπής, της 11ης Ιουλίου 1991, σχετικά με τον προσδιορισμό των χαρακτηριστικών των ελαιολάδων και των πυρηνελαίων καθώς και με τις μεθόδους προσδιορισμού (ΕΕ L 248 της 5.9.1991, σ. 1).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ IX
            
               ΠΡΟΑΙΡΕΤΙΚΕΣ ΑΠΟΚΛΕΙΣΤΙΚΕΣ ΕΝΔΕΙΞΕΙΣ
            
            
                        Κατηγορία προϊόντος
                        (παραπομπή στην κατάταξη που ακολουθείται στη συνδυασμένη ονοματολογία)
                     
                     
                        Προαιρετική αποκλειστική ένδειξη
                     
                  
                        κρέας πουλερικών
                        (κωδικοί ΣΟ 0207  και 0210 )
                     
                     
                        έχει τραφεί με … % …
                        χήνα τραφείσα με βρώμη
                        εκτατικής εκτροφής
                        ελεύθερης βοσκής
                        παραδοσιακής ελεύθερης βοσκής
                        απεριόριστης ελεύθερης βοσκής
                        ηλικία κατά τη σφαγή
                        διάρκεια της περιόδου πάχυνσης
                     
                  
                        αυγά
                        (κωδικός ΣΟ 0407 )
                     
                     
                        φρέσκα
                        εξαιρετικά ή εξαιρετικά φρέσκα
                        ένδειξη του τρόπου διατροφής των ωοτόκων ορνίθων
                     
                  
                        ελαιόλαδο
                        (κωδικός ΣΟ 1509 )
                     
                     
                        πρώτη πίεση εν ψυχρώ
                        εξαγωγή εν ψυχρώ
                        οξύτητα
                        πικάντικο
                        φρουτώδες: ώριμο ή άγουρο
                        πικρό
                        έντονο
                        μέτριο
                        απαλό
                        ισορροπημένο
                        ήπιο ελαιόλαδο»